钦定古今图书集成/理学汇编/文学典/第202卷 > 《林京兆寄赠五言以长句谢之》杨万里
## 钦定古今图书集成/理学汇编/文学典/第202卷 > 《林京兆寄赠五言以长句谢之》杨万里

《华亭沈虞卿，惠山尤延之》。“每见无杂语，只说林景思。
试问景思有何好，佳句惊人人绝倒。句句飞从月外
来，可羞王公荐穹昊。若人乘云驾天风，秋衣剪菊裁
芙蓉。暮宿银汉朝蓬宫，我欲从之东海东。西湖柳色
二三月，相逢一笑冠缨绝。醉呼和靖叫东坡，一吸西
湖湖水竭。我醉自眠君自颠，路人往往指作仙。此辈”
何曾识此乐？识与不识俱可怜。别时花开今己落，思
君令人瘦如鹤。梦里随君携酒瓢，同登天台渡石桥。
瀑泉界天泻云窟，长松拔地搀烟霄。与君联句章未
了，帝城钟动西峰晓。海风吹动珊瑚枝，乃是先生寄
我诗。火云烧江江水沸，君诗清凉过于水。定知来自
雪巢底，恍然坐我天台寺。